Diari Oficial de la Generalitat Valenciana


Sumari del DOGV 3015, del 17-06-1997 (1997/8375)

ORDRE de 30 de maig de 1997, de la Conselleria d'Agricultura, Pesca i Alimentació, per la qual s'atribueix la competència per a l'aprovació dels programes operatius i dels plans d'acció presentats per les organitzacions de productors de fruites i hortalisses reconegudes per la Conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/05/30/(2)/dof/vci/html**

### Dades del document

Número de DOGV
:   3015

Data del DOGV
:   17-06-1997

Secció del DOGV
:   DISPOSICIONS GENERALS

Número del document
:   1997/8375


Data del document
:   30-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 30 de maig de 1997, de la Conselleria d'Agricultura, Pesca i Alimentació, per la qual s'atribueix la competència per a l'aprovació dels programes operatius i dels plans d'acció presentats per les organitzacions de productors de fruites i hortalisses reconegudes per la Conselleria.  
El Reglament (CE) 2.200/1996, del Consell, de 28 d'octubre de 1996, que estableix l'organització comuna de mercats en el sector de fruites i hortalisses, desplega en els articles 15 i 16 els mecanismes pels quals s'estableix una ajuda econòmica a les organitzacions de productors que constituïsquen un fons operatiu que es destine al finançament de retirades del mercat i a l'execució del programa operatiu.  
El Reglament (CE) 411/1997, de la Comissió, de 3 de març de 1997, estableix disposicions d'aplicació del Reglament (CE) 2.200/1996, pel que fa als programes i fons operatius i a l'ajuda financera comunitària.  
D'altra banda, l'Ordre de 14 de maig de 1997, del Ministeri d'Agricultura, Pesca i Alimentació, disposa la normativa d'aplicació dels reglaments esmentats per part de l'administració espanyola i reconeix la Generalitat Valenciana, a través de la Conselleria d'Agricultura, Pesca i Alimentació, com a administració competent per a l'aprovació dels programes operatius presentats per les organitzacions de productors que hagen estat reconeguts, o estiguen en vies de ser-ho, per la mateixa Generalitat Valenciana.  
En conseqüència, de conformitat amb els articles 35.e i 44 de la Llei de Govern Valencià,  
ORDENE  
Article 1  
La Conselleria d'Agricultura, Pesca i Alimentació, a través de la Direcció General d'Indústria, Cooperativisme, Pesca y Relacions Agràries, és l'autoritat competent per a l'estudi i, si s'escau, l'aprovació dels programes operatius i plans d'acció presentats per les organitzacions de productors de fruites i hortalisses reconegudes per la mateixa Conselleria, de conformitat amb el Reglament (CE) 2.200/1996 i l'Ordre Ministerial de 14 de maig de 1997.  
Article 2  
El procediment i termini de presentació de documentació dels programes operatius i plans d'acció són els regulats en l'ordre ministerial esmentada.  
Article 3  
La documentació principal i complementària especificada en l'Ordre Ministerial s'haurà de presentar en els serveis territorials de la Conselleria d'Agricultura, Pesca i Alimentació a Alacant, Castelló o València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 4  
Cada any, abans del 31 de gener, caldrà remetre a la Direcció General d'Indústria, Cooperativisme, Pesca i Relacions Agràries, degudament emplenat amb les dades de l'any anterior, l'annex III descrit en l'Ordre de 30 d'abril de 1997, del Ministeri d'Agricultura, Pesca i Alimentació, sobre reconeixement d'organitzacions de productors de fruites i hortalisses.  
DISPOSICIONS FINALS  
Primera  
Es faculta el director general d'Indústries, Cooperativisme, Pesca i Relacions Agràries perquè dicte les normes necessàries per al compliment i el desenvolupament d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 30 de maig de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ  
ANNEX I  
Model de declaració pel qual l'organització de productors es compromet a respectar les disposicions comunitàries i nacionals relacionades amb els programes operatius  
(Nom i cognoms) ..., amb DNI núm. \_, en qualitat de \_ (president, gerent, etc.) i en representació de l'organització de productors ...,  
DECLARE:  
Que em compromet a respectar les disposicions comunitàries i nacionals relacionades amb els programes operatius, tant les contingudes en els reglaments del Consell i la Comissió Europea com en les disposicions nacionals i autonòmiques publicades en desplegament d'aquests.  
... , \_ d ... de 1997  
Sign.: ...  
ANNEX II  
Model de declaració de l'organització de productors en la qual es compromet a no beneficiar-se directament o indirectament d'altres ajudes comunitàries o nacionals per a les accions previstes en el programa operatiu  
(Nom i cognoms) ..., amb DNI núm. \_, en qualitat de \_ (president, gerent, etc.) i en representació de l'organització de productors ...,   
DECLARE:  
Que les accions recollides en el programa operatiu presentat per l'organització no s'han beneficiat d'altres ajudes comunitàries, nacionals o autonòmiques independents de les corresponents al fons operatiu i es compromet a no beneficiar-se en el futur de noves ajudes per al finançament de les mateixes accions.  
..., ... de ... de 1997  
Sign.: ...


Còpia Permalink ELI